คอมมานด์ แอนด์ คองเคอร์/เจเนรัลส์: ซีโร่ อาวเออร์ - วิกิพีเดีย

# คอมมานด์ แอนด์ คองเคอร์/เจเนรัลส์: ซีโร่ อาวเออร์

### จากวิกิพีเดีย สารานุกรมเสรี

เว็บย่อ: th.wikipedia.org/wiki/Command & Conquer: Generals: Zero Hour
ฝ่ายสหรัฐฯ ส่งอากาศยานติดอาวุธหนัก สเป็คเตอร์ มาทำลายพื้นที่เป้าหมาย

คอมมานด์ แอนด์ คองเคอร์: เจเนรัลส์: ซีโร่ อาวเออร์ (Command & Conquer: Generals: Zero Hour) เป็นเกมภาคเสริมของเกมชุด คอมมานด์ แอนด์ คองเคอร์: เจเนรัลส์ ที่มีเนื้อเรื่องต่อมาจากภารกิจของสหรัฐฯ โดยที่เกมภาคเสริมนี้ได้เปลี่ยนแปลงแนวทางเดิมของเกมไปอย่างมาก ซึ่งนำเสนอทางเลือกสามทางเลือกในการเลือก "นายพล" ของแต่ละฝ่ายที่มีลักษณะเฉพาะและยูนิตของตนเอง ขึ้นอยู่กับกลยุทธ์ของนายพลที่ผู้เล่นเลือก มีนายพลให้เลือกทั้งหมดเก้านาย ได้แก่:

## [แก้] ฝ่ายจีน

### [แก้] นายพล "แอนวิล" ชิน ไฟ

นายพลผู้บังคับบัญชาทหารราบ (Infantry General)
นายพลผู้ที่ใช้กองทหารหัวกะทิจำนวนมาก ทหารทั้งหมดที่เขาสร้างจะเป็นทหารผ่านศึกทั้งหมด เขาไม่มีรถถัง, แต่เขามีด่านจู่โจม (Attack Outpost คือสิ่งก่อสร้างรุ่นพัฒนานี้จะสามารถสร้างพลล่ารถถัง (Tank Hunter) 4 นายประจำการอยู่ภายในพร้อมกับช่องบรรจุทหารราบอื่นอื่นๆ ได้อีก 6 นาย), ยานเกราะขนส่งที่มีพลปืนกลลูกโซ่ (Mini-Gunner) 8 นายประจำการอยู่ภายใน (อาจเรียกได้อีกชื่อหนึ่งว่าทหารราบปืนกลใหญ่ (Gatling Infantry), เปรียบได้กับรถถังปืนกลใหญ่ (Gatling Tank) ขนาดย่อม) และเฮลิคอปตอร์จู่โจมเฮลิกซ์ (Attack Helix) ซึ่งสามารถบรรทุกทหารได้ 8 นายแทนที่จะเป็น 3 นายในเฮลิคอปเตอร์เฮลิกซ์ธรรมดา (ในรุ่นจู่โจม จะไม่มีทั้งหอโฆษณาชวนเชื่อ (Propaganda Tower) และป้อมปืนกลใหญ่ (Gatling Tower) ให้ติดตั้งเพิ่มเติม, แต่จะมีพลปืนกลลูกโซ่และป้อมมนุษย์ปืนกลใหญ่ (human gatling tower) เข้ามาแทน) หน่วยแฮคเกอร์ (Hacker) ของเขาสามารถพรางตัวได้ และ Super Lotus ทหารฮีโร่รุ่นพัฒนามาจาก Black Lotus ของเขามีความสามารถเพิ่มขึ้นมาจากทหารรุ่นเก่าของตัวเอง เขายังมีความสามารถปล่อยพลร่มปืนกลลูกโซ่ซึ่งร้ายกาจมากเมื่อถูกปล่อยใกล้ๆ กับสนามบินของศัตรู

### [แก้] นายพล ตา ฮุน ไคว

นายพลผู้บังคับบัญชารถถัง (Tank General)
นายพลผู้ที่ชอบที่จะนำรถถังของเขาต่อสู้กับศัตรู รถถังทั้งหมดที่เขาสร้างจะเป็นรถถังผ่านศึกทั้งหมด, เขามีความสามารถในการปล่อยรถถังแบ็ทเทิลมาสเตอร์ (Battlemaster Tank) ติดร่มลงมาจากเครื่องบิน รถถังแบ็ทเทิลมาสเตอร์ ของเขายังสามารถพัฒนาให้สามารถยิงกระสุนได้สามนัด (4 นัดเมื่อรถถังนั้นมีความสามารถระดับฮีโร่) ติดๆ กัน รถถังโอเวอร์ลอร์ด (Overlord Tank) จากภาคเก่า จะถูกแทนที่ด้วยรถถังเอ็มเพอร์เรอร์ (Emperor Tank), ซึ่งมีหอโฆษณาชวนเชื่อที่ถูกสร้างขึ้นในตัว, และยังสามารถอัพเกรดให้ติดป้อมปืนกลใหญ่ได้อีกด้วย (ซึ่งต่างจากรถถัง Overlord ที่สามารถติดตั้งได้อย่างใดอย่างหนึ่งเท่านั้น), ทำให้รถถังรุ่นนี้เป็นรุ่นที่แข็งแกร่งที่สุดในบรรดารถถังในเกมทั้งหมด

### [แก้] นายพล ซิง ไฉ เต๋า

นายพลผู้บังคับบัญชาการใช้อาวุธปรมาณู (Nuclear General)
แฟนพันธุ์แท้เกี่ยวกับพลังงานปรมาณู นายพลนายนี้จะใช้อาวุธปรมาณูให้บ่อยที่สุดเท่าที่โอกาสจะเอื้ออำนวย เขามีโรงไฟฟ้าพลังงานนิวเคลียร์ที่ให้พลังงานมากกว่านายพลคนอื่น, และรถถังแบ็ทเทิลมาสเตอร์ และรถถังโอเวอร์ลอร์ด ของเขาจะได้รับการบรรจุกระสุนปืนใหญ่ยูเรเนียมซึ่งกระจายกัมมันตรังสีหลังจากที่กระทบเป้าหมาย เครื่องบินรบรุ่นมิก (MiG)ของเขายังได้รับการติดตั้งหัวรบปรมาณู, และทำให้สามารถที่จะยิงขีปนาวุธที่มีพลังของกระสุนปืนใหญ่นิวเคลียร์ (ด้วยความคล่องตัวของอากาศยานชนิดนี้, เครื่องบินมิก ติดหัวรบปรมาณูเพียง 2-3 ลำก็สามารถที่จะสกัดการบุกของศัตรูให้ขาดช่วงได้ เช่น ในการรบแบบ Tournament Island) และขีปนาวุธปรมาณูของเขาจะถูกกว่าปกติ 10 เปอร์เซ็นต์

## [แก้] ฝ่ายสหรัฐฯ

เรือบรรทุกเครื่องบินของสหรัฐฯ เข้ามามีส่วนในการสนับสนุนกองกำลังภาคพื้นดินในภารกิจหนึ่งของเกมภาคเสริม Zero Hour

### [แก้] นายพล "พินพ้อยท์" ทาวน์

นายพลผู้บังคับบัญชาการใช้อาวุธเลเซอร์ (Laser General)
เช่นเดียวกับนายพลผู้บังคับบัญชาการใช้อาวุธเลเซอร์, เขาคือผู้ชื่นชอบลำแสงเลเซอร์นี้เป็นชีวิตจิตใจ แทนการใช้ฐานขีปนาวุธต่อต้านอากาศยานแพทริออต (Patriot Missile) เขาใช้ฐานปืนใหญ่ต่อสู้อากาศยานเลเซอร์ (Laser Battery) แทน, ซึ่งไม่เคยพลาดเป้า เขายังมีรถถังเลเซอร์ (Laser Tank), ที่ยิงลำแสงเลเซอร์แทนการยิงกระสุนปืนใหญ่ จุดอ่อนเดียวที่นายพลคนนี้มีคือความต้องการพลังงาน - โดยทั้งฐานยิงเลเซอร์และรถถังเลเซอร์ของเขาจะดูดพลังงานจากฐานไฟฟ้าไปเป็นจำนวนมาก แต่ยังโชคดีที่ว่า, โรงไฟฟ้าของเขาถูกสร้างขึ้นมาให้มีประสิทธิภาพมากกว่าเดิมเพื่อตอบสนองความต้องการด้านพลังงานของเขา

### [แก้] นายพล มัลคอม "เอช" แกรนเกอร์

นายพลผู้บังคับบัญชากองทัพอากาศ (Air Force General)
เขาคือจ้าวแห่งน่านฟ้าอย่างไม่ต้องสงสัย, อากาศยานทุกลำของเขาครองน่านฟ้าได้อย่างอยู่หมัด อากาศยานของเขาทุกลำจะได้รับการติดตั้งระบบเลเซอร์ชี้เป้าป้องกันขีปนาวุธซึ่งสามารถทำลายขีปนาวุธต่อต้านอากาศยานได้จากระยะหวังผล ยูนิตเครื่องบินขับไล่รุ่นคิงแร็ปเตอร์ (King Raptor) ของเขาจะเข้ามาทดแทนเครื่องบินขับไล่แร็ปเตอร์รุ่นมาตรฐาน โดยที่รุ่นใหม่นี้จะมีเกราะป้องกันมากกว่ารุ่นเก่า และยังสามารถยิงขีปนาวุธได้มากกว่าเดิม เขายังมีความสามารถในการพัฒนาเฮลิคอปเตอร์จู่โจมโคมันชี (Comanche) ให้นำกลยุทธ์พรางตัวมาใช้ได้ซึ่งทำให้ผู้เล่นสามารถลอบนำ ฮ. Comanche บินเข้าไปในฐานของศัตรูได้โดยที่ศัตรูไม่รู้ตัว เขายังสามารถสร้างเฮลิคอปเตอร์ต่อสู้ชินุค (Chinook) ซึ่งมีความสามารถคล้ายคลึงกับเฮลิคอปเตอร์ Attack Helix สุดท้ายคือความสามารถของเขาในการเรียกเครื่องบินทิ้งระเบิด บี-2 (ถูกเรียกว่าเครื่องบินบี-3 ในเกม, แต่มีความคล้ายคลึงกับบี-2 อย่างมาก) ให้มาทิ้งระเบิดปูพรมในพื้นที่เป้าหมาย

### [แก้] พลหญิง อเล็กซิส อเล็กซานเดอร์

พลหญิงผู้บังคับบัญชาการใช้อาวุธสุดยอด (Superweapons General)
ถูกพิจารณาให้เป็นนายพลที่มีอำนาจมากจนไม่สมดุลหลังจากการดาวน์โหลดแพทช์ปรับปรุง, เธอคือราชินีแห่งปืนใหญ่ลำแสงอนุภาค กองทัพอากาศของเธอมีเครื่องบินขับไล่ทิ้งระเบิดเหนือเสียงรุ่น ออโรร่า อัลฟ่า (Aurora Alpha) อยู่ด้วยซึ่งใช้ระเบิดเชื้อเพลิงแทนที่อาวุธเก่าของมัน (ในรุ่นดั้งเดิมของ ออโรร่า อัลฟ่า, เครื่องบินทิ้งระเบิดเหนือเสียง ออโรร่า) เธอยังครอบครองโรงไฟฟ้าที่ให้พลังงานสูงสุดในเกมอีกด้วย ซึ่งผลิตไฟฟ้าได้มากกว่าโรงไฟฟ้าธรรมดาของฝ่ายสหรัฐฯ ถึงสามเท่า ขีปนาวุธต่อต้านอากาศยาน แพทริออต ถูกแทนที่ด้วยฐานยิงขีปนาวุธอีเอ็มพีแพทริออต; โดยเป็นรุ่นพัฒนาจากรุ่นเก่า มีความสามารถในการหยุดการทำงานของยานเกราะและสามารถสอยอากาศยานลงมาได้ภายในนัดเดียว โชคไม่ดีที่ผู้เล่นส่วนใหญ่รู้สึกว่าความสามารถเหล่านี้ทำให้เธอทรงพลังมากกว่านายพลคนอื่นๆ เป็นอย่างมาก นำมาซึ่งนำมาสู่การแบนตัวเธอโดยผู้เล่นเกมในโหมดผู้เล่นหลายคน เพื่อป้องกันความไม่สมดุลในเกม

## [แก้] ฝ่าย GLA

### [แก้] ดร. ทัค

นายพลผู้บังคับบัญชาการใช้สารพิษ (Toxin General)
ผู้ที่หมกมุ่นอยู่กับการใช้อาวุธเคมีเป็นอย่างมาก, นายพลผู้บังคับบัญชาการใช้สารพิษคือราชาแห่งโรคติดต่อร้ายแรงอย่างไม่ต้องสงสัย ยูนิตทหารของเขาทุกชนิดจะใช้เชื้อแอนแทร็กซ์ แกมมา (Anthrax Gamma) ไม่ทางใดก็ทางหนึ่ง ทำให้ยูนิตของนายพลคนนี้คือยาพิษของบรรดาทหารราบดีๆ นี่เอง แต่เนื่องจากเขาพึ่งพาแต่เชื้อแอนแทรกซ์ในการรบเท่านั้น ทำให้เขาไม่สามารถใช้ความสามารถในการพรางตัวได้ต่างจากนายพล GLA คนอื่นๆ

### [แก้] นายพล โรแดล "เดโม" จูซิส

นายพลผู้บังคับบัญชาการใช้อาวุธทำลายล้าง (Demolition General)
เชี่ยวชาญศาสตร์แห่งการใช้ระเบิด, เขาใช้กองทัพของเขาเองเป็นเครื่องมือในการส่งระเบิดทำลายศัตรู แต่ขาดทักษะในการล่องหนต่างจากนายพล GLA คนอื่นๆ, ยูนิตทุกชนิดของนายพลคนนี้จะได้รับความสามารถในการวางระเบิด, และสิ่งก่อสร้างทุกชนิดของเขาจะติดระเบิดระเบิดแรงสูงอยู่ซึ่งจะระเบิดทำลายสิ่งก่อสร้างเป็นชิ้นๆ ในกรณีที่ศัตรูสามารถยึดสิ่งก่อสร้างนั้นๆ ไปได้

### [แก้] เจ้าชายคาซาด

นายพลผู้บังคับบัญชาการใช้กลยุทธ์อำพรางตัว (Stealth General)
ผู้ช่ำชองศาสตร์แห่งการล่องหน นายพลผู้นี้ก็ศัตรูที่คู่ควรต่อฝ่ายตรงข้ามทุกประเภท ยูนิตและสิ่งก่อสร้างของเขาทุกชนิดจะคงความล่องหนจากระยะห่างอย่างถาวร, การใช้จาร์เมน เคลล์ (Jarmen Kell - ฮีโร่ประจำฝ่าย GLA) ของเขาในการกำจัดพลขับของศัตรู จะกดดันฝ่ายตรงข้ามทำให้ต้องระวังตัวอยู่เสมอ แต่เนื่องจากเขาไม่สามารถใช้ยูนิตยานเกราะได้เช่นรถถัง หรือรถติดเครื่องยิงจรวด สกั๊ด จึงทำให้เขาต้องพึ่งพากลยุทธ์ข่มให้กลัวเพื่อที่จะปฏิบัติภารกิจให้สำเร็จตามที่ต้องการ

## [แก้] ดูเพิ่ม

- คอมมานด์ แอนด์ คองเคอร์: เจเนรัลส์ (Command & Conquer: Generals)
- คอมมานด์ แอนด์ คองเคอร์: ไทบีเรี่ยน (Command & Conquer: Tiberian Series)
- คอมมานด์ แอนด์ คองเคอร์: เร้ด อเลิร์ท (Command & Conquer: Red Alert)
- สงครามต่อต้านการก่อการร้าย

ดึงข้อมูลจาก "http://th.wikipedia.org../../../%E0%B8%8B/%E0%B8%B5/%E0%B9%82/%E0%B8%84%E0%B8%AD%E0%B8%A1%E0%B8%A1%E0%B8%B2%E0%B8%99%E0%B8%94%E0%B9%8C_%E0%B9%81%E0%B8%AD%E0%B8%99%E0%B8%94%E0%B9%8C_%E0%B8%84%E0%B8%AD%E0%B8%87%E0%B9%80%E0%B8%84%E0%B8%AD%E0%B8%A3%E0%B9%8C_%E0%B9%80%E0%B8%88%E0%B9%80%E0%B8%99%E0%B8%A3%E0%B8%B1%E0%B8%A5%E0%B8%AA%E0%B9%8C%7E_%E0%B8%8B%E0%B8%B5%E0%B9%82%E0%B8%A3%E0%B9%88_%E0%B8%AD%E0%B8%B2%E0%B8%A7%E0%B9%80%E0%B8%AD%E0%B8%AD%E0%B8%A3%E0%B9%8C_1b5e.html".

หมวดหมู่: เกมชุด | เกมในระบบปฏิบัติการวินโดวส์ | คอมมานด์ แอนด์ คองเคอร์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- فارسی
- Norsk (bokmål)